সন-তারিখ মনে নেই। ১৯৭৬ সাল হতে পারে। পদ্মা-যমুনা নদীর ওপার থেকে ফেরিযোগে ঢাকার দিকে ফিরছি। কেবিনে দুজন ভদ্রমহিলার সঙ্গে দেখা। একজন ব্যারিস্টার সিগমা হুদা, অন্যজন ঢাকার খাজা পরিবারের। দ্বিতীয় জন আমাকে চার্জ করলেন যে, মুক্তিযুদ্ধের পর পট পরিবর্তনের সুযোগে আমরা blackmail করে সামান্য মূল্যে পরীবাগের সম্পত্তি হস্তগত করেছি। আমি তাঁর উত্তরে বললাম, আমি তখন বাস্তুকলাবিদের অংশীদার ছিলাম না। ইসলাম সাহেব নিজেই সম্পত্তি কিনেছেন। যথার্থ মূল্যের বিনিময়ে কিনা, তা আমি কিছুই জানি না। এটা বুঝলাম, সম্পত্তি হস্তান্তর ক্রিয়াটি জমিদার পরিবার ভালো চোখে দেখেননি।